# பிலியோ டாமன்சாரா எம்ஆர்டி நிலையம்


**பிலியோ டாமன்சாரா எம்ஆர்டி நிலையம்** (ஆங்கிலம்: *Phileo Damansara MRT station*; மலாய்: *Stesen MRT Phileo Damansara*) என்பது மலேசியா, சிலாங்கூர், பெட்டாலிங் ஜெயா, பிலியோ டாமன்சாரா வர்த்தக மையம் மற்றும் பெட்டாலிங் ஜெயாவின் வடக்குப் பகுதிகளான (செக்சன் 16, 17, 17A மற்றும் 19), புறநகர்ப்பகுதிக்குச் சேவை வழங்கும் ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் சுங்கை பூலோ - காஜாங் எம்ஆர்டி வழித்தடத்தில் அமைந்துள்ளது.  

இந்த நிலையம் சுங்கை பூலோ - காஜாங் எம்ஆர்டி வழித்தடத்தில் முதல் கட்ட நடவடிக்கைகளின் கீழ் டிசம்பர் 16, 2016 அன்று திறக்கப்பட்டது.  

## நிலைய அமைவிடம்
இந்த நிலையம் சுங்கை பூலோ - காஜாங் எம்ஆர்டி வழித்தடத்தில் இரண்டு நிலைகளைக் கொண்ட உயர்த்தப்பட்ட நிலைய வடிவமைப்பைக் கொண்டுள்ளது. இருப்பினும், பெரும்பாலான உயர்த்தப்பட்ட நிலையங்களைப் போலல்லாமல், இந்த நிலையம் இணைப்புவழிக்கு *(Concourse Level)* மேலே இரண்டு பகுதிகளைக் கொண்ட ஒரு தீவு தளத்தைக் கொண்டுள்ளது.  

இஸ்பிரிண்ட் விரைவுச்சாலையின் வடக்கே பிலியோ டாமன்சாரா மாற்றுவழிக்கு அருகில் அமைந்துள்ள இந்த நிலையம்; கோலாலம்பூர் கூட்டரசு பிரதேசத்தில் அமைந்துள்ளது. அத்துடன் இந்த நிலையத்தின் ஒரு நுழைவாயில் சிலாங்கூர் மாநிலத்தின் எல்லையைக் கடந்து செல்கிறது.  

## காஜாங் வழித்தடம்
**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  

கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.  

### எம்ஆர்டி நிறுவனம்

இந்த வழித்தடம் எம்ஆர்டி நிறுவனத்திற்கு சொந்தமானது; மற்றும் ரேபிட் ரெயில் நிறுவனத்தின் ரேபிட் கேஎல் சேவையின் ஒரு பகுதியாகவும்; ஒருங்கிணைந்த கிள்ளான் பள்ளத்தாக்கு போக்குவரத்து அமைப்பின் (*Klang Valley Integrated Transit System*) ஒரு பகுதியாகும் இயக்கப்படுகிறது.  

அதிகாரப்பூர்வமான போக்குவரத்து வரைபடங்களில் வழித்தடம் 9; வழித்தடத்தின் நிறம் பச்சை என பொறிக்கப்பட்டு உள்ளது. எம்ஆர்டி நிறுவனத்தின் கிள்ளான் பள்ளத்தாக்கு போக்குவரத்து திட்டத்தின் கீழ் திட்டமிடப்பட்ட மூன்று தொடருந்து வழித்தடங்களில் இதுவும் ஒன்றாகும்.  

### நிலைய அமைப்பு
**<small>பக்க நடைமேடை</small>**

| **L1** | **இணைப்புவழி** | கட்டணப் பகுதிக்கான நுழைவாயில்கள், நடைமேடைகளுக்கான நகரும் படிக்கட்டுகள், கட்டண இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள் |  |
| --- | --- | --- | --- |
| **G** | **தரை தளம்** | நுழைவாயில் A; நுழைவாயில் B; பேருந்து நிறுத்தம், வாடகை வாகன நிறுத்துமிடங்கள் மற்றும் தனியார் வாகன நிறுத்துமிடங்கள் | } |

## வெளியேறும் வழிகள் - நுழைவாயில்கள்

| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | *ஜாலான் 16/11* - தெற்குப் பக்கம் | பேருந்து நிற்குமிடம், பிலியோ டாமன்சாரா வணிக மையம், இஸ்டின் தங்கும் விடுதி, சிபி கோபுரம் |  |
| **<span>B</span>** | *இசுபிரிண்ட் நெடுஞ்சாலை* - வடக்குப் பக்கம் | வாடகை - தனியார் வாகனம் நிறுத்துமிடம்; பெட்ரோனாஸ் இஸ்பிரிண்ட் நெடுஞ்சாலை | } |

## பேருந்து சேவைகள்

| பிலியோ டாமன்சாரா எம்ஆர்டி நிலையம்
(நுழைவாயில் A) | மலாயா பல்கலைக்கழகம் | இசுபிரிண்ட் விரைவுச்சாலை
ஜாலான் 17/1
ஜாலான் உங்கு அசீஸ்
லிங்கோங்கான் புடி | இந்தப் பாதை வழியை யுனிவர்சிட்டி எல்ஆர்டி நிலையத்திற்கு மாற்றுகிறது |
| --- | --- | --- | --- |
| பிலியோ டாமன்சாரா எம்ஆர்டி நிலையம்
(நுழைவாயில் A) | பெட்டாலிங் ஜெயா SS 2 | இசுபிரிண்ட் விரைவுச்சாலை
டாமன்சாரா-பூச்சோங் விரைவுச்சாலை
ஜாலான் எஸ்எஸ் 2/75
ஜாலான் 19/8
ஜாலான் உங்கு அசீஸ்
ஜாலான் 17/2
ஜாலான் 17/13
ஜாலான் 17/22 | } |

## காட்சியகம்
**பிலியோ டாமன்சாரா எம்ஆர்டி நிலையம்**